Almatı

Almatı (olim Alma-Ata e Verni) esas la maxim populoza urbo di Kazakstan, jacanta sude de la lando. Segun statistiki dil yaro 2017, ol havis  habitanti. Lua tota surfaco esas 682 km². Ol esis olima chef-urbo di la Republiko Socialista Sovietiana Kazakstan e pose di Kazakstan de 1929 til 1997.

Almatı duras esar la precipua centro financala, kulturala e komercala di Kazakstan. Ol ank esas sideyo di importanta universitati, exemple la Nacional Universitato pri Medicino, l'Universitato pri Jerado di Almatı, o l'Universitato Suleyman Demirel.

 Geografio 
La reliefo di Almatı esas plana en granda parto dil urbo, tamen an la sudo dil urbo existas alta monti. Jacanta sude de Kazakstan, ol distas 25 km de la frontiero kun Kirgizistan per rekta lineo, e 300 km de la frontiero kun Popul-Republiko Chinia. Lua mezavalora altitudo esas 1261 metri e lua maxim alta punto jacas 4319 metri super la marala nivelohttps://en-gb.topographic-map.com/map-5cg14/Almaty/.

La klimato dil urbo esas humida kontinentala (Dfa segun la klimatala klasifikuro da Köppen), kun varma someri e kolda vintri. Ol influesas da tale nomizita "cirkulado monto-valo", plu evidenta en regioni norde del urbo. La mezavalora temperaturo en julio (somero) esas 24,4°C, kontre ke la mezavalora temperaturo en januaro (vintro) esas -4,6°C. Ordinare, omnayare frosti komencas cirkume 14ma di oktobro e finas cirkume 18 di aprilo. Quale en altra granda urbi, Almatı havas urbala varmeges-insulo. Pro to, frosto en la centro dil urbo komencas 7 dii pos e finas 3 dii ante ke la nordala suburbi.

La mezavalora yarala pluvo-quanto esas 673,4 mm, e la maxim pluvoza monato esas aprilo, kun mezavalore 112,4 mm.

Referi

Kategorio:Urbi en Kazakstan
Almatı
 *